ועדת הכלכלה, כנסת 17, פרוטוקול מספר 67, 2006-09-13 09:30

משה כחלון: בוקר טוב, אני מתכבד לפתוח את ישיבת ועדת הכלכלה.

משה כחלון: על סדר היום תקנות משק הגז הטבעי (תכנית עבודה לרשת חלוקה), התשס"ו-2006 כשהדיון היום יתמקד בתקנה 8.

משה כחלון: בתאריך ה-3.7.2006 ערכנו כאן דיון על התקנות ואישרנו את כולן, למעט תקנה 8.

משה כחלון: בדיון הקודם אני אמרתי שנקיים דיון נוסף על תקנה 8 בלבד אחרי שנשמע כמובן את הערותיכם, ולשם כך התכנסנו.

משה כחלון: נציג משרד הפנים, בבקשה.

דוד פילזר: כפי שהיושב ראש הזכיר, אכן התקיים דיון בו אושרו תקנות הקמת מתקן גז בלחץ נמוך מאוד.

דוד פילזר: התקנות האלה כבר התפרסמו, ואנחנו נתבקשנו לשלוח את התקנות להערות הגורמים המופיעים בסעיף 8 שמתייחס לעניין עם מי צריך להתייעץ, ומהן ההערות שהובאו על ידי הגורמים, אם הם אכן הובאו.

דוד פילזר: התקנות נשלחו לכל הגורמים בסעיף 8 של התקנות.

אתי בנדלר: אולי כדאי שתפרט לאיזה עניין צריך להיוועץ, ולאיזה עניין צריך את ההערות.

דוד פילזר: בסעיף 8 כתוב: "נכללו בתשריט האמור בתקנה 7 אחד הנושאים שבטור א' בטבלה שלהלן, תוגש התכנית בצירוף הערותיו של הגוף בטור ב' שלצדו.

דוד פילזר: " טור א' מדבר על הנושאים הכלולים בתכנית והם: מיתקני תשתית, התחברות לתחנת גז, חציית נחל, כל התוכניות, מיתקן ביטחוני או שטח נתון לשליטה כהגדרתו בסעיף 148 לתקנות ההגנה (שעת חירום), אתרים ארכיאולוגיים, גן לאומי או שמורת טבע, יער בהתאם לתוכנית המתאר הארצית, נמל מוכרז, שדה תעופה או מנחת.

לאה ורון: לפני הוועדה מונח נוסח חדש שהעביר משרד הפנים, שכולל את כל התיקונים בתקנה 8 כפי שהמשרד מציע בעקבות ההערות של הגורמים.

דוד פילזר: התקבלו הערות ממשרד התקשורת, בפועל של חברת בזק, וזה היה ב-27 ליולי.

דוד פילזר: ב-6 לספטמבר, רק לאחרונה, התקבלו הערות של משרד התחבורה, בעיקר של מינהל התעופה האזרחית.

דוד פילזר: אתמול התקבלו הערות חברת החשמל.

דוד פילזר: אבל, רוב ההערות אינן לסעיף 8.

דוד פילזר: אני אבקש שעו"ד שירה ברנד תפרט את ההערות ואת התיקונים שנעשו בעקבות ההערות.

לאה ורון: אני מזכירה שיושב ראש הוועדה חבר הכנסת כחלון קצב את המועד להעברת הערות עד ה-30 ביולי 2006, והערות לתקנה 8 בלבד.

אתי בנדלר: עו"ד ברנד, האם את רוצה לפרט עכשיו את הצעותיכם לתיקונים בתקנה 8?

שירה ברנד: כן.

שירה ברנד: האם אתם רוצים שנתייחס להערות שהגיעו אלינו ולא קיבלנו?

משה כחלון: לא.

שירה ברנד: אם אנחנו מדברים רק על תקנה 8 אז אין פה כל כך הרבה נושאים, אבל אני אפרט אותם בכל זאת.

אתי בנדלר: לא היתה פה הגדרה מהו שטח התכנית, ולכן לא היה ברור לאיזה אזור מתייחסים.

שירה ברנד: האם אתם רוצים שאני אקריא גם את מה שלא תיקנו?

לאה ורון: כן, תקראי על מנת שהוועדה תוכל לשקול אם לאשר.

שירה ברנד: בסעיף 1 " מיתקני תשתית – הגוף המעיר: הבעלים של מיתקן התשתית והגוף המופקד על פי דין על מיתקן התשתית.

שירה ברנד: "

שרית זוכוביצקי: היו הערות לסעיף הזה, ואולי כדאי שהוועדה תשמע אותן.

שירה ברנד: תיכף נגיע אלייך.

שירה ברנד: 3.

שירה ברנד: חציית נחל – רשות הניקוז ורשות הנחל המוסמכת.

שירה ברנד: 5.

שירה ברנד: מיתקן ביטחוני או שטח נתון לשליטה כהגדרתו בתקנה 149 לתקנות ההגנה (שעת

שירה ברנד: 6.

שירה ברנד: אתרים ארכיאולוגיים – רשות העתיקות

שירה ברנד: 8.

שירה ברנד: יער בהתאם לתכנית מתאר ארצית – הקרן הקיימת לישראל"

שירה ברנד: סעיף (ב) הוסף: "לא העיר גוף את הערותיו תוך 30 ימים ממועד קבלת תכנית העבודה, תוגש התכנית לרשות הרישוי לגז אף ללא העביר.

שירה ברנד: לבקשת חברת בזק הוספנו תיקון: "החלטת רשות הרישוי תשלח לכל הגופים אשר נדרשו הערותיהם כמפורט בתקנת משנה (א).

שירה ברנד: " זהו תיקון שכן קיבלנו.

שירה ברנד: הבקשה השנייה שלהם היתה לקבל את ההחלטה, וזוהי בקשה שכן קיבלנו.

שירה ברנד: הבקשה השלישית דיברה על אפשרות ערעור על החלטת רשות הרישוי בפני ועדת ערר.

שירה ברנד: הבעיה היא שמבחינת ההיררכיה התכנונית, ועדת הערר היא נמוכה בדרגתה מהוועדה המחוזית, ואי אפשר לערור בפני דרגה נמוכה יותר.

שירה ברנד: לכן, את ההערה הזאת גם לא קיבלנו.

משה כחלון: זה הזמן להעיר הערות מצד הגופים השונים לסעיפים שעו"ד ברנד מקריאה.

איילת כהן מעגן: לפי חוק התכנון והבנייה אפשר להגיש התנגדויות ואחר כך לערער וכו'.

איילת כהן מעגן: לפי ההסמכה בחוק משק הגז, הוועדה רשאית לקבוע, ועל פי חוק התכנון והבנייה זו זכות.

שירה ברנד: אנחנו לא יכולים בתקנות לשנות את החוק.

שירה ברנד: מה שקבוע בחוק כבר קבוע.

שירה ברנד: אנחנו עובדים עכשיו במסגרת החוק וכותבים תקנות.

שירה ברנד: אני לא יכולה לשנות פה את החוק.

איילת כהן מעגן: בוודאי, אבל התקנות יכולות ליישם את החוק באופן הזה שאכן תהיה פה פרוצדורה של הגשת התנגדויות.

שירה ברנד: לי לא היתה לקבל את זה.

שירה ברנד: מכיוון שמשרד המשפטים פסל את ההוראה הזאת בתקנות כי המחוקק השאיר את שיקול הדעת לרשות הרישוי, אי אפשר לקחת זאת ממנו.

אתי בנדלר: הנוסח של החוק שמכוחו מותקנות התקנות האלה קובע כדלקמן: "רשות הרישוי תקבע את סדרי עבודתה לעניין דיון בתכנית עבודה, ורשאית היא", והדגש הוא על המילים: "ורשאית היא", "לאפשר למי שלדעתה עלול להיפגע מהאישור להשמיע את טענותיו טרם אישורה.

אתי בנדלר: " באת כוח חברת בזק מציעה כאן שבניגוד לאמור בסעיף הזה שמשאיר את שיקול הדעת לרשות הרישוי, יש לחייב את רשות הרישוי לשמוע.

אתי בנדלר: אני באמת חושבת שככל שמדובר בתקנות מכוח החוק הזה, לא ניתן לעשות את זה כי זה לא מתיישב עם הוראת הסעיף המסמיך.

איילת כהן מעגן: אני לא מבקשת לסתור הוראת סעיף מסמיך, אלא לקבוע פה פרוצדורה.

איילת כהן מעגן: היישום הוא תמיד בתקנות וזה הזמן לקבוע את היישום, מה גם שמדובר בתכנית בכל זאת לפי חוק התכנון והבנייה, ועל פי החוק התכנון והבנייה יש זכות להגיש התנגדויות.

איילת כהן מעגן: יש פה איזשהי חוסר התאמה.

שירה ברנד: זה לא חוק התכנון והבנייה אלא חוק משק הגז.

שירה ברנד: נכון שהתכנית היא אותה תכנית, אבל המסלול הוא אחר כי הוא מסלול של חוק משק הגז.

איילת כהן מעגן: אני מבינה, אבל התכנית היא כהגדרתה בחוק תכנון ובנייה.

אתי בנדלר: האם נציג משרד המשפטים נמצא כאן?

לאה ורון: לא, ואני מבקשת להדגיש שהם הוזמנו לדיון.

אתי בנדלר: חבל.

אתי בנדלר: התקנות הן ממשלתיות.

אתי בנדלר: הרי השר לא יחתום על תקנות ממשלתיות אם חוות דעת משרד המשפטים היא שהוראה כלשהי נוגדת את החוק המסמיך.

אתי בנדלר: לכן, מסיבות פרקטיות בלי לקיים דיון משפטי מאוד מעמיק בשאלה אם ניתן או לא ניתן לבצע את זה, לדעת משרד המשפטים, לדעת הממשלה, הדבר הוא אולטרה-וירס.

אתי בנדלר: דהיינו, חריגה מסמכות.

אתי בנדלר: דהיינו, לא ניתן לכתוב את מה שאת מציעה בתקנות.

שירה ברנד: אם היא לא תשמע אז יש לכם סעד משפטי.

אמיר הלר: אני רוצה להעיר הערה לעניין הגוף המעיר.

אמיר הלר: מטרת התקנות היא לבצע סוג של תיאום בין המשרדים השונים כך שלא תהיינה תקלות, וגם כדי לפרוס את כל הטענות לעניין התשתיות הקיימות.

אמיר הלר: יחד עם זאת, משרד התקשורת לא מכיר את התשתיות.

אמיר הלר: דיברתי קודם לכן עם עורכת הדין שירה ברנד ואמרתי לה שאנחנו מבקשים שלעניין הגוף המופקד על פי דין, משרד התקשורת לא ייקרא פה הגוף המופקד על פי דין.

אמיר הלר: זה יכול להיות באמירה, לא צריך לכתוב את זה בתקנות.

אמיר הלר: בעלי הרשיונות והרשויות המקומיות שבתחומן מתבצעות העבודות הם אלו שצריכים להיות מופקדים על פי דין.

אמיר הלר: לעניין זה, גם בזק נותנת היתרים היום ולא משרד התקשורת.

אמיר הלר: למשרד התקשורת אין את כל התשתית העובדתית של הצנרת, הוא לא מבין בזה.

אמיר הלר: אנחנו לא יכולים לקחת אחריות.

אמיר הלר: רשות משק הגז מבקשת לתאם איתנו משהו שאין לנו בו מושג איך לתאם אותו איתם.

אמיר הלר: אין לנו את הכלים המתאימים.

אמיר הלר: לכן אני מבקש שתצא מהבית הזה אמירה שאומרת שמשרד התקשורת הוא לא הגוף המעיר לעניין זה.

אמיר הלר: אנחנו לא רוצים להתנגד לכל התקנות האלה, ואין לנו שום עניין להפריע להם בתקנות האלה, נהפוך הוא.

שירה ברנד: הוא רוצה שאנחנו נכריז פה שמשרד התקשורת לא מופקד על פי דין על מתקני התשתית של התקשורת, ואת זה אני לא יכולה לעשות.

שירה ברנד: אבל, אני אולי כן יכולה לעזור לו במעט.

שירה ברנד: אני אומרת שאני לא נכנסת לשאלת אחריותו של משרד התקשורת על מתקני בזק או על מתקני כבלים או רשתות תקשורת.

שירה ברנד: זהו עניין של משרד התקשורת בינו לבין עצמו, והוא זה שאמור לבדוק את מידת אחריותו.

שירה ברנד: אני כן אומרת שאני מניחה שמבחינה פרקטית, אכן ייפנו לאותם גופים שאחראים בשטח.

שירה ברנד: למשל, לעניין צנרת של בזק ייפנו לבזק.

שירה ברנד: אולי ייפנו גם למשרד התקשורת, אבל בוודאי שייפנו לבזק.

שירה ברנד: במקרה ויש כבלים של רשתות הכבלים אז ייפנו לרשתות כבלים.

שירה ברנד: עם זאת, אני עדיין לא מוכנה להצהיר לפרוטוקול את מידת אחריותו של משרד התקשורת על הגופים שהם תחת סמכותו.

שירה ברנד: אני לא חושבת שמשרד הפנים אחראי לקבוע את הסמכויות בתוך משרד התקשורת.

אמיר הלר: משרד הפנים מבקש מהבית הזה להתקין תקנות שמטילות אחריות בצורה זו או אחרת על גופים שונים.

אמיר הלר: החוק הוא כללי והוא קובע עקרונות ברורים וכתובים.

אמיר הלר: התקנות מבהירות איך הוראות החוק צריכות להתקיים.

אמיר הלר: כרגע אתם מתקינים תקנות שלנו כגוף לא ברור אם אנחנו נושאים באחריות מסוימת.

אמיר הלר: נראה לנו שיש כאן קצת עיוות כי יש מילה כוללת של גוף המופקד על פי דין, ולא ברור לאף אחד האם במקרה שיש פגיעה כלשהי בתשתית בזק, האם משרד הפנים צריך לפנות למשרד התקשורת או לא.

אמיר הלר: אנחנו מתקינים תקנות ובואו נדע מה אנחנו מתקינים.

אמיר הלר: אני לא מופקד על פי דין לפי ראייתי.

משה כחלון: אני חושב שהמחלוקת הזאת לא צריכה להיפתר על שולחנה של ועדת הכלכלה.

אתי בנדלר: הבוקר התקשרה אליי היועצת המשפטית של משרד התקשורת, הגברת רובינשטיין, והיא אמרה שהביטוי הזה המדבר "על הגוף המופקד על פי דין", אכן מעורר אצלם קשיים ככל שמדובר

אמיר הלר: אני דיברתי עם היועצת המשפטית לפני, והיא מסרה לי את הדברים האלה.

אמיר הלר: עם זאת, נוהל עבודה שמדבר על כך שיועברו התכניות למשרד התקשורת והוא זה שיעביר את זה לבעלי הרשיונות, הוא נוהל עבודה קצת מסורבל.

אתי בנדלר: אני לא רוצה להציע איזה נוהל יהיה.

אתי בנדלר: אני לא מתווכחת, ייעשה מאמץ.

משה כחלון: האם אתה מצפה שהוועדה תחליט שפה זה בזק, ופה זה כבלים, ופה זה מקורות או חברת חשמל?

משה כחלון: האם אתה רוצה שעכשיו נתחיל לפרט את כל בעלי הרשיונות לפי חוק התקשורת אם זה רק בעלי רשיונות כלליים?

משה כחלון: אני חושב שזה עניין להתנהלות פנימית שלכם מול הגופים שאתם מעניקים להם רשיונות.

שירה ברנד: אני כבר אומרת שאנחנו נפעל כהצעתה של היועצת המשפטית.

שירה ברנד: אין לנו שום בעיה לגבש נוהל עבודה מסודר.

שירה ברנד: אני לא מניחה שזה ייעשה מיידית.

אתי בנדלר: אני מבקשת שזה יגובש מהר ככל האפשר כדי לא לעכב את הפעלת התקנות בפועל בשל כך שאין נוהל עבודה.

שירה ברנד: בסדר גמור, מהבחינה הזאת אין לנו בכלל בעיה.

שירה ברנד: גם היום אנחנו פועלים, אולי זה לא כתוב בנוהל מפורש.

שירה ברנד: אבל, פונים לחברות שקיימות בשטח.

שירה ברנד: יש לנו הערות של משרד התחבורה, ואני אתמקד בהערותיהם לתקנה 8.

שירה ברנד: יש מכתב שבו יש הערות לסעיף 1, לסעיף 7, אבל אני אתמקד בתקנה 8.

שירה ברנד: בתקנה 8 אנחנו כתבנו במקור: מול נמל המוכרז, רשות הנמלים.

שירה ברנד: הם ביקשו שנכתוב: בעל המקרקעין המוכרזים כנמל והגוף המופקד על הפעלת המקרקעין הרלוונטיים בתחום נמל.

שרית זוכוביצקי: תקריאי עד הסוף.

שירה ברנד: בפסקה זו בעל מקרקעין, לעניין נמל חיפה, אשדוד ואילת חברת נמלי ישראל פיתוח הנכסים בע"מ.

שירה ברנד: לגבי 10 – הם ביקשו תוספת התייחסות לשדה תעופה או מנחת, וקיבלנו את הבקשה.

שירה ברנד: אנחנו כתבנו: "רשות התעופה האזרחית", כאשר במקור היו להם בקשות להגבלות במרחק של 5 ק"מ עם כל מיני מונחים מקצועיים, ואני אפילו לא טורחת לקרוא את זה מכיוון שהתברר שהם התייחסו לתחנות שמשתחרר מהן גז ואנחנו בתקנות האלה לא מדברים בתחנות מסוג זה.

שירה ברנד: אנחנו מדברים פה על מתקני הולכה שמתקינים מתחת לפני הקרקע.

שירה ברנד: לכן, בהסכמה בין אנשי המקצוע בשני המשרדים, סיכמנו שזה לא רלוונטי לתקנות האלה.

שרית זוכוביצקי: כשעשו את החלוקה יש את החברות שמפעילות את המקרקעין, מפעילות את הנמל, שזה חברות הנמל, ויש את חנ"י.

שרית זוכוביצקי: הנוסח המוצע כלל את שניהם בקונסטלציה אחרת.

שרית זוכוביצקי: אבל לא איכפת לנו שיהיה כתוב: הגוף המופקד על הפעלת המקרקעין בתחום הנמל, וכדי לכלול גם חנ"י שהיא כמובן הגוף המנהל של המקרקעין שאחראי על הפיתוח והתכנון להוסיף: והגוף המנהל את המקרקעין, ואז זה מכסה את הכול.

משה כחלון: חנ"י ( חברת נמלי ישראל ), היא הבעלים של הנכסים והקרקעות, וחברת נמל חיפה שוכרת אצלה את הקרקעות, ולכן הדברים ברורים.

משה כחלון: תחליטי איזה גוף את רוצה?

שרית זוכוביצקי: את שניהם.

שרית זוכוביצקי: אנחנו פנינו גם לרשות והיתה בקשה.

שרית זוכוביצקי: יש את חברות הנמל ויש את חנ"י, אני חושבת שכדאי להתייעץ עם שניהם.

שרית זוכוביצקי: בוודאי צריך להתייעץ עם חנ"י.

שירה ברנד: אבל אז אנחנו נכנסים כבר למחלוקת פנימית אצלכם שלא נצא ממנה.

שירה ברנד: יש לי הסכמה שיהיה מישהו אחד שאנחנו נפנה אליו ואני יודעת שזהו הגורם שאיתו נדבר.

שירה ברנד: לא איכפת לי אם תבחרו את

שרית זוכוביצקי: אין מחלוקות פנימיות.

שירה ברנד: ביום זה, ברגע זה, בדקה זו, אין.

שירה ברנד: אבל הרי אנחנו מכירים את החיים ואנחנו יודעים איך הדברים מתנהלים.

שירה ברנד: אנחנו לא רוצים להיכנס למחלוקות בינכם.

שירה ברנד: תתכבדו ותבחרו.

משה כחלון: חבר הכנסת ישראל חסון, האם צריכים לקבוע פה את החברה שמנהלת את הנכסים, את הבעלים, או את השוכר?

ישראל חסון: חייב להיות הבעלים, אין פה שום דיון בכלל.

ישראל חסון: הבעלים תמיד יוכל להביע התנגדות, לעכב ולהתייחס.

ישראל חסון: אני הולך ישר לבעלים.

יצחק זיו: רק הבעלים יכול להיות מופקד.

לאה ורון: הנה אנחנו רואים מחלוקת בין שני משרדים, מה ימנע מחלוקת בין הגופים האחרים?

שרית זוכוביצקי: המחלוקת בין שני המשרדים עוד לא התגלעה.

שרית זוכוביצקי: מה שמטריד אותה הוא שלא ידעו למי לפנות, ושיהיה בלגאן.

שרית זוכוביצקי: אבל, כן יודעים למי לפנות.

ישראל חסון: חנ"י היא הבעלים לצורך העניין.

ישראל חסון: משק הגז הוא עניין שאת צריכה לתכנן אותו ל-20-50 שנה קדימה.

ישראל חסון: נניח והשוכרים משתנים, למי חוזרים במקרה הזה?

ישראל חסון: האם חוזרים לוועדה הזאת, לשוכרים החדשים?

ישראל חסון: האם מעבירים את הזכויות?

ישראל חסון: יש בעלים שהם קבועים, והבעלים הם אלה שצריכים לתת את האישור ובזה נגמר הסיפור.

ישראל חסון: מחר או מחרתיים השוכר יכול להתחלף.

שרית זוכוביצקי: יש פה התייעצות בסך הכול.

משה כחלון: אני מבקש לשנות את זה לבעלים הגוף המופקד על הפעלת המקרקעין.

שרית זוכוביצקי: אנחנו רוצים נוסח שיכלול את שניהם.

שרית זוכוביצקי: אנחנו חושבים שמאוד מאוד חשוב להתייעץ עם חברות הנמל וזה נכנס, ואנחנו חושבים שצריך גם את הגוף המנהל והבעלים וזה חנ"י.

אתי בנדלר: שמא תסדירו ביניכם שוב את היחסים בין הגוף המנהל לבין הבעלים, שאלה יתחייבו להעביר לאלה, ולהעביר ביחד את מכלול ההערות.

אתי בנדלר: גוף אחד יעביר את כל הערותיו, את ההערות של שני הגופים האלה, לרשות הרישוי.

שרית זוכוביצקי: או שאתם רוצים לכתוב חברת הנכסים כמו שאנחנו הצענו, בשמה כן היא.

אתי בנדלר: לא, משום שזה עשוי להתחלף מחר .

שרית זוכוביצקי: אז אני הצעתי לכלול: הגוף המנהל את המקרקעין של הנמלים.

אתי בנדלר: הגוף המנהל את המקרקעין המוכרזים כנמל?

שרית זוכוביצקי: הגוף המנהל את המקרקעין של הנמל.

אתי בנדלר: של הנמל או המוכרזים כנמל?

אתי בנדלר: כי ייתכן לפעמים שיש שטח יותר גדול.

שרית זוכוביצקי: הגוף המנהל את המקרקעין של הנמל.

שרית זוכוביצקי: הנושא פה הוא ממילא נמל מוכרז.

לאה ורון: כן.

שירה ברנד: תתאמו בינכם, תעשו אצלכם איזשהו נוהל פנימי.

שרית זוכוביצקי: לגבי שדה תעופה – זה כמובן בהנחה ובהתחייבות שבתוכניות האלה אין נשבים ואין תחנות הגפה שאז הסיפור הוא אחר לגמרי מבחינת ההתייעצות.

שרית זוכוביצקי: נקודת המוצא שלנו לנוסח המוסכם הזה מניחה את ההנחה שאין תחנות הגפה ונשב, וזה צריך להיות ברור.

שירה ברנד: הכל פה כתוב בתוך התקנות עצמן ולא צריך לעשות שום תיקון.

שירה ברנד: בתקנה 7 כתוב שעל התשריט צריך לסמן את כל אלה ואז מפורט: 1,2,3,4,5.

שירה ברנד: בסעיף (2) כתוב כך: כל שימושי הקרקע הקיימים בשטח ברדיוס של 10 מטרים מרשת החלוקה, והמותרים בתחומו על פי תכניות מקומיות מאושרות.

שירה ברנד: לא היו תוכניות מקומיות מאושרת לעניין השטח האמור, אז זה שימושי הקרקע לפי תכניות מיתאר מחוזי וארצי.

שירה ברנד: כלומר, כל מה שמסומן בתוכניות האלה, אם זה תוכנית דרך ואם זה כל תכנית אחרת, ממילא מופיע בתכנית.

שרית זוכוביצקי: לא, אבל זה לא דרך.

שרית זוכוביצקי: זה תכנית דרך.

שירה ברנד: דרך מאושרת זה מתקן תשתית.

שרית זוכוביצקי: דרך מאושרת היא מתקן תשתית?

שרית זוכוביצקי: לא.

שרית זוכוביצקי: דרך היא דרך.

שירה ברנד: כן, כי כתוב בהגדרת מתקני תשתית: דרכים ומסילות ברזל לסוגיהם.

שירה ברנד: לכן, אנחנו נפנה אליכם בכל מקרה.

שרית זוכוביצקי: דרך היא דרך.

שרית זוכוביצקי: דרך היא דרך סלולה.

שרית זוכוביצקי: זוהי אחת מההערות שחזרו באופן קבוע.

ישראל חסון: מה הבעיה להוסיף את המשפט הזה או את המילה הזו?

ישראל חסון: מה המשמעות של זה?

שירה ברנד: אין לזה שום משמעות, זה כבר כתוב בפנים.

אתי בנדלר: אני לכאורה חושבת שהתשובה של הגברת ברנד מניחה את הדעת.

אתי בנדלר: כשאת העלית את טענתך חשבתי שאת צודקת, אבל אם אני קוראת את ההגדרה של מתקני תשתית אז ההגדרה של מתקני תשתית כוללת בפירוש דרכים.

אתי בנדלר: אני מוכנה שתעבירו את זה להיוועצות נוספת במשרד המשפטים כשההנחיה של הוועדה תהיה שככל שמדובר בדרכים, צריך להעביר את התכנית גם להערות של מי שאמור להפעיל את אותה דרך.

אתי בנדלר: אם הממונה על נוסח חקיקת המשנה במשרד המשפטים תגיע למסקנה שהנוסח הנוכחי מכסה את העניין, לא יהיה צורך בתיקון.

אתי בנדלר: אם לדעתה צריך להבהיר, הנוסח יובהר שזו הכוונה של הוועדה.

שרית זוכוביצקי: בסדר גמור.

גבי קינן: אנחנו מחכים אופרטיבית לתקנות האלה כבר שנה ומשהו.

גבי קינן: אנחנו כבר קנינו את הגז ואנחנו צריכים להבעיר אותו.

גבי קינן: אנחנו לא מצליחים לחצות את הנחל כי כדי לעשות את זה באופן תקין צריך לעשות את זה על פי התקנות האלה והן לא תקפות.

גבי קינן: אני רוצה להעביר את המסר הזה לסדר העבודה שלכם, כך שהוא יהיה מומרץ לכך שכל החקיקות האלה נגמרות ושהפרסום שלהן ייעשה בדחיפות.

גבי קינן: החיים מחכים לתקנות האלה, ואני מדבר ברמה של מאות אלפי דולרים לחודש הפרש בין המזוט שאנחנו שורפים תוך כדי זיהום לבין הגז שקנינו ואיננו יכולים לשרוף.

משה כחלון: אנחנו ערים לצורך ולדחיפות.

משה כחלון: כמו שאתה יודע אנחנו נמצאים עכשיו בפגרה ולמרות זאת הגענו היום לכאן במטרה לקיים את הדיון הזה ולקדם אותו.

משה כחלון: אנחנו רואים את הדברים עין בעין.

גבי קינן: אני מכבד מאוד את התהליך, אבל בסוף האפקט הוא זה שקובע.

משה כחלון: אנחנו עושים את מה שמוטל עלינו.

משה כחלון: אני מניח שתוכלו היום לחצות את הנחל.

משה כחלון: אני מקווה שתחצו אותו בשלום.

שירה ברנד: אולי יהיה מקובל על חברתי ממשרד התחבורה אם אנחנו נכתוב בסעיף 1: מתקני תשתית קיימים או מתוכננים, ובכך נחסוך גם את הסיבוב הנוסף במשרד המשפטים.

שרית זוכוביצקי: כן.

שרית זוכוביצקי: לפי דעתי זה בסדר גמור.

שירה ברנד: בכך נפתור לכל הדעות את החשש.

משה כחלון: האם יש עוד הערות?

משה כחלון: ה צ ב ע ה

משה כחלון: אושרה פה אחד.

משה כחלון: התקנה עברה פה אחד.